# Veiledning - klagebehandling ved klage på fastsetting av standpunktkarakter i orden og oppførsel

Alle elever, og foresatte til elever under 18 år, har rett til å klage på standpunktkarakter i orden og oppførsel, jf. opplæringsforskriften [§ 10-6](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-6-klage-pa-standpunktkarakter-i-orden-og-i-oppforsel/?merknader=true#ekstra) og privatskoleforskriften [§ 7-6,](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-6-klage-pa-standpunktkarakter-i-orden-og-i-oppforsel/?merknader=true#ekstra) dersom de mener at gjeldende regler for fastsetting av standpunktkarakter, jf. opplæringsforskriften [§ 9-17](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/iii.-sluttvurdering/-9-17-standpunktkarakterar-i-orden-og-i-oppforsel/?merknader=true#ekstra) og privatskoleforskriften [§ 6-17,](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/iii.-sluttvurdering/-6-17-standpunktkarakterar-i-orden-og-i-oppforsel/?merknader=true#ekstra) ikke er fulgt. Skolen må gi elever og foresatte informasjon om klageretten. Se Statsforvalters informasjon til elev/foresatt **her.**

**Hva må skolen gjøre når de har mottatt klagen?**

Skolen må først vurdere om klagen skal tas til behandling. [Klagefristen](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-2-klagefristar/) er 10 kalenderdager. Merk at elever under 15 år ikke har [selvråderett](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-1-kva-kapittelet-gjeld-og-forholdet-til-forvaltningsloven/?merknader=true#ekstra), dvs. at foresatte må skrive under på klagen. Dersom klagen avvises, skal skolen fatte vedtak om det. Det er klageadgang på et avvisningsvedtak.

Dersom skolen er enig i klagen og etter ny vurdering setter opp karakteren, må skolen fatte nytt vedtak. Vedtaket skal begrunnes og eleven får ny rett til å klage. Saker som avvises eller saker skolen er enig i, skal **ikke** oversendes til Statsforvalteren. [Hva er nytt i reglene om klage på sluttvurdering? | udir.no.](https://www.udir.no/regelverk-og-tilsyn/skole-og-opplaring/hva-er-nytt-i-reglene-om-klage-pa-sluttvurdering/)

Skolen må oversende saken til Statsforvalteren dersom karakteren ikke blir endret til gunst for eleven.

**Hva må skolen sende til statsforvalteren?**

Se [Vurdering av orden og oppførsel | udir.no](https://www.udir.no/laring-og-trivsel/vurdering/vurdering-av-orden-og-oppforsel/) og merknadene til [§ 10-6 Klage på standpunktkarakter i orden og i oppførsel | udir.no](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-10-klage-pa-sluttvurderingar/-10-6-klage-pa-standpunktkarakter-i-orden-og-i-oppforsel/?merknader=true#ekstra) og [§ 7-6 Klage på standpunktkarakter i orden og i oppførsel | udir.no](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-7-klage-pa-sluttvurderingar/-7-6-klage-pa-standpunktkarakter-i-orden-og-i-oppforsel/?merknader=true#ekstra) for ytterligere veiledning til punktene under.

1. **Klagen**
2. **En uttalelse fra kontaktlærer og rektor** som viser begrunnelse for hvorfor eleven ikke har fått karakteren *God,* det vil si en beskrivelse av elevens orden eller oppførsel opp mot skolereglene. Det må komme fram hvilke tiltak skolen har satt i verk for å rette på elevens orden eller oppførsel og skolen må vise hvordan den har hensyntatt elevens forutsetninger og hvilken betydning dette har fått.
3. **En redegjørelse for at saksbehandlingsreglene er fulgt**. Skolen må i den vise til rektors drøftingsmøte med lærerne. I tillegg må det gå fram at eleven er varslet og det må vises til hvilke karakterer eleven tidligere har fått.
4. **Kopi av skolereglene**
5. **Kopi av varselet**, jf. opplæringsforskriften [§ 9-7](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/i.-generelle-reglar/-9-7-varsling-om-at-karakteren-kan-falle-bort-eller-bli-sett-ned/?merknader=true#ekstra) og privatskoleforskriften [§ 6-7](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/i.-generelle-reglar/-6-7-varsling-om-at-karakteren-kan-falle-bort-eller-bli-sett-ned/?merknader=true#ekstra)
6. Ev. annen relevant informasjon

**Sakspapirene oversendes Statsforvalteren via vårt** [**elektroniske skjema**](https://skjema.no/SF/confirmprivacylogin?shortname=klage_pa_standpunktkarakter&returnUrl=https%3A%2F%2Fskjema.no%2FSF%2Fklage_pa_standpunktkarakter&userLoggedInWithSecurityLevel=0&requiredSecurityLevel=3)**.**

* Skolen skal sende kopi av saksdokumentene til klager.
* Det er svært viktig at skolen oppgir riktig informasjon og adresse til klager i oversendelsen til Statsforvalteren.

**Hvordan behandler Statsforvalteren klagen?**

Statsforvalteren skal vurdere om skolen har fulgt reglene i opplæringsforskriften §§ [9-17](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/iii.-sluttvurdering/-9-17-standpunktkarakterar-i-orden-og-i-oppforsel/?merknader=true#ekstra) og [9-7](https://www.udir.no/regelverkstolkninger/opplaring/forskrift-om-grunnskoleopplaringa-og-den-vidaregaande-opplaringa-opplaringsforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa-for-barn-og-unge/kapittel-9-individuell-vurdering/i.-generelle-reglar/-9-7-varsling-om-at-karakteren-kan-falle-bort-eller-bli-sett-ned/?merknader=true#ekstra) eller privatskoleforskriften [§§ 6-17](https://www.udir.no/regelverkstolkninger/Privatskole/forskrift-til-privatskolelova-privatskoleforskrifta/tredje-delen--fellesreglar-for-grunnskoleopplaringa-og-den-vidaregaande-opplaringa/kapittel-6-individuell-vurdering/iii.-sluttvurdering/-6-17-standpunktkarakterar-i-orden-og-i-oppforsel/?merknader=true#ekstra) og 6-8 ved fastsettelsen av standpunktkarakteren i orden og oppførsel. Resultatet fra klagebehandlingen kan være at Statsforvalteren enten stadfester skolens vedtak, altså at karakteren blir stående, eller fastsetter ny karakter.

Statsforvalteren kan avvise klagen hvis klagefristen ikke er overholdt eller reglene i forvaltningsloven ikke er oppfylt.